הוועדה המיוחדת לפניות הציבור, כנסת 25, פרוטוקול מספר 34, 2023-07-31 00:00

יצחק פינדרוס: שלום וברכה, אנחנו פותחים את הישיבה השנייה היום

יצחק פינדרוס:  היום י"ג באב התשפ"ג – שבעת הוועדה המיוחדת לפניות הציבור – ישיבת מעקב בנושא הפגיעה בזכויות הסטודנטים הזכאים למלגת "מילגו"

יצחק פינדרוס:  נשארנו עם שאלות פתוחות מהישיבה הקודמת

יצחק פינדרוס:  דיברנו שבישיבת המעקב נראה מה הנושא, מה קרה

יצחק פינדרוס:  מי נמצא כאן מחברת "מילגו"?      

אורי סבג: שלום רב, אני מהמועצה להשכלה גבוהה

אורי סבג:  אני אגיד בהתייחס לדיון הקודם ששמענו את הדברים וקיבלנו וגם איתן שמנהל את מערך הקרן יוכל להרחיב

אורי סבג:  בישיבה הקודמת התייחסנו לכמה דברים, והנושא של השירות וגם האתר והערעורים השונים עלו

אורי סבג:       אני אתייחס לכמה נקודות: נקודה ראשונה היא שתוך כדי הישיבה נחשפנו לעובדה שהיה נרשם באתר והערעור נדחה, וטיפלנו בזה באותו רגע ובאותו יום שינינו לסטטוס של טיפול כדי לא לייצר מצג שווא לסטודנטים

אורי סבג:  בנוסף כבר בדיון הקודם הרחבנו שבוע להגשת ערעורים, ובימים הקרובים – ואני מתאר לעצמי שעד תחילת השבוע הבא ולכל היותר סוף השבוע הבא – אנחנו נקיף את כלל הערעורים שהתקבלו ונוכל לייצר את המענים כך שנעשה סגירה של השנה הזאת

יצחק פינדרוס: התקבלו כבר מענים? איך זה עובד?      

אורי סבג: יש מי שקיבל מענה בשל היותו זכאי או לא זכאי, ומי שהגיש ערעור עוד לא קיבל מענה

יצחק פינדרוס: אף אחד מהמערערים עוד לא קיבל

אורי סבג: נכון

אורי סבג:       אחרי שלב הערעורים ובמקביל אנחנו מתכנסים לקראת שינויים וטיוב הדברים לקראת השנה הבאה

אורי סבג:  כמו שתיארתי בישיבה הקודמת ממש על קצה המזלג גם הנושא של הנגשת האתר, הוספת יותר פופ-אפים בתוך האתר כך שינגישו את המידע באופן מיטבי יותר; גם הנושא של המוקד הטלפוני – אנחנו הולכים להכפיל אותו גם בעניין בודקי הבקשות וגם המענה של המוקד הטלפוני

אורי סבג:  בזמן נתון יעמדו כ-20 מוקדנים שיוכלו לתת מענה בזמן הפיקים של המוקד הטלפוני שנתקלו השנה

אורי סבג:  וכמו שאמרנו בישיבה הקודמת, אנחנו לא מתעלמים מזה וזה בהחלט מצריך את הטיפול שלנו

אורי סבג:  במקביל יש עוד כל מיני טיובים ודברים שאנחנו הולכים לטפל ולעדכן במסגרת הקריטריונים

יצחק פינדרוס: הנושא הזה הפך להיות – כמו ניכור הורי – כדי שאנשים ישימו לב לזה

יצחק פינדרוס:  זה יהיה קריטי בהרבה מקומות

אורי סבג: כן, כן

אורי סבג:  גם זה מסוג הדברים שנרצה לעדכן – גם את הנושא של אשכול חברתי-כלכלי – לבחון לפי תעודת הזהות בזמן ההגשה

אורי סבג:  אני מסתייג ואומר את זה כי זה עדיין דרוש אישורים של מליאת ות"ת וכדומה

אורי סבג:  אבל בגדול זה הכיוון כדי לטייב את הדברים, ועובדים על זה ממש במקביל גם חברת המחשוב וגם אנחנו במל"ג

אורי סבג:  אלה הדברים המרכזיים שעלו

אורי סבג:  אם יש עוד אז בשמחה אתייחס

יצחק פינדרוס: אני אשמח לשמוע מכם – איפה אתם נמצאים? כמה אחוז כבר בדקתם? כמה ערעורים הוגשו?      

איתן ארתור: הוגשו כ-7,300 ערעורים פחות או יותר; בדיקות – נכון לאתמול בערב נבדקו כבר 94

איתן ארתור: 5% מהערעורים והסתיימו

איתן ארתור:  יש לנו תשובות לתת, אבל אנחנו ניתן את התשובות - -      

יצחק פינדרוס: כמה, לדעתכם, ערעורים יתקבלו?      

איתן ארתור: בערך 1,100 ערעורים מתקבלים מתוך 7,300

איתן ארתור:  זה בערך 15%

יצחק פינדרוס: להערכתכם, מתי אתם מסיימים את אותם 6%?      

איתן ארתור: הוועדה שלנו מסיימת היום את הערעורים ומקסימום מחר בבוקר

איתן ארתור:  זאת אומרת אנחנו מסיימים את הערעורים ולאחר מכן עוברים לשלב של חישוב ובקרה כדי לוודא שאין לנו שם זליגות של טעויות

איתן ארתור:  זה עניין של עוד כמה ימים בודדים

איתן ארתור:  אנחנו מתעתדים להחזיר תשובות במהלך השבוע הבא

איתן ארתור:  בתחילת השבוע אם משהו נופל או קורה זה יהיה במהלך השבוע

איתן ארתור:  אבל זה יהיה, פחות או יותר, הכיוון

יצחק פינדרוס: אלחנן פלהיימר, רצית לומר משהו?      

אלחנן פלהיימר: אני יושב-ראש התאחדות הסטודנטים והסטודנטיות הארצית

אלחנן פלהיימר:  גם אנחנו יושבים בהנהלת הקרן, והשנה חלו קשיים כי יש פה ניהול חדש ומערכת חדשה

אלחנן פלהיימר:  קושי משמעותי היא שמשנה לשנה כמות הפניות הולכת וגדלה, וגם בגלל זה יש יותר ערעורים

אלחנן פלהיימר:  לצערנו הרב, גובה הקרן נשאר עומד

אלחנן פלהיימר:  לכן משנה לשנה גם גדל מספר הערעורים

אלחנן פלהיימר:  לכן תאורטית אדם שקיבל בשנה שעברה לא יכול לקבל בשנה הנוכחית כי הפול גדל, ויכול להיות שיש מישהו שצריך לקבל יותר ממני והגיש בשנה החדשה

אלחנן פלהיימר:       כמו שאמרתי אנחנו יושבים בהנהלה ועושים הפקת לקחים משותפת, והמערכת עובדת הרבה יותר טוב ממה שהיא עבדה בשנים הקודמות, ואין לי ספק שגם בשנה הבאה אחרי כל הפקת הלקחים שנעשה המערכת תעבוד אפילו טוב יותר

אלחנן פלהיימר:       גם אנחנו נציגי הסטודנטים מודעים לכמות הערעורים וקיבלנו גם עשרות, אם לא מאות, פניות מסטודנטים

אלחנן פלהיימר:  בסופו של דבר זה תהליך

אלחנן פלהיימר:  השנה היו אולי קצת קשיים מצדנו אבל אין לי ספק שבשנה הבאה כבר נראה שיפור ניכר במערכת מול הסטודנטים

אלחנן פלהיימר:  זאת הזדמנות טובה גם להגיד שהקרן לא גדלה בשבע השנים האחרונות

יצחק פינדרוס: מי מממן את הקרן?      

אלחנן פלהיימר: משרד החינוך

אורי סבג: תקציב ות"ת

יצחק פינדרוס: זה לא משרד החינוך

יצחק פינדרוס:  זה תחת שר החינוך אבל לא משרד החינוך

אורי סבג: יושב-ראש המל"ג הוא שר החינוך

אורי סבג:  התקציב, כמו שאלחנן ציין, לא גדל באופן ניכר למעט בשנות הקורונה שבהן היו קופסאות קורונה

יצחק פינדרוס: לכן אני שואל אתכם, נציגי המל"ג

יצחק פינדרוס:  תקציב המל"ג גדל במיליארד שקל השנה

יצחק פינדרוס:  זאת אומרת זאת החלטה שלכם לאן לתעל את התקציב

אלחנן פלהיימר: אני אשמח להשיב

יצחק פינדרוס: אתה מתקצב את הות"ת?      

אלחנן פלהיימר: כי אני מודאג

אלחנן פלהיימר:  אנחנו היינו במשא ומתן עם משרד האוצר על התקצוב של זה

אלחנן פלהיימר:  התקציב באופן יחסי לעומת משרדים אחרים גדל הכי פחות באופן יחסי, וספציפית היה לנו משא ומתן על הגידול של קרן הסיוע עם שר האוצר בצלאל סמוטריץ'

אלחנן פלהיימר:  לצערנו, לא חל גידול מצד משרד האוצר לתקצוב של זה ספציפית, ולכן הקרן נשארה באותו מקום

אלחנן פלהיימר:  אבל שבע שנים הקרן לא גדלה לעומת בשנות הקורונה שזה גדל באופן חד-פעמי, וגם אז זה יצר הרבה בלגן כי יש יותר סטודנטים שקיבלו בשנה אחת, ושנה לאחר מכן הקרן הצטמצמה בחזרה לגובה הכסף - - -     

יצחק פינדרוס: היה עוד נושא שעלה בפעם הקודמת שנוגע בעיקר למגזר החרדי ופחות לסטודנטים בחוץ – נושא המכינה

אורי סבג: יש הנושא של סטודנטים שהוגדרו "על תנאי"

אורי סבג:  זה טופל

יצחק פינדרוס: זה טופל?      

אורי סבג: זה טופל בכך שאנחנו מקבלים את הערעור

אורי סבג:  כ-100 סטודנטים שערערו, בעיקר מהקרייה האקדמית אונו שהוגדרו "על תנאי"

אורי סבג:  קשה לי להסביר – אתה הסברת את זה יפה עם שלב המכינה

יצחק פינדרוס: כי זה פיקציה בירוקרטית, דיברנו על זה

אורי סבג: נכון, דיברנו על זה בפעם שעברה

יצחק פינדרוס: זאת פיקציה בירוקרטית כל הסיפור הזה של המכינה

יצחק פינדרוס:  זה מה שקורה עם מכינה עם פטורים

אורי סבג: אני לא יודע להסביר למה זה

יצחק פינדרוס: אם אתה רוצה אני יכול להסביר למה, זה לא כל כך מורכב

יצחק פינדרוס:  זה מאוד פשוט

אורי סבג: אני מבין למה, אבל מדוע שמים את זה בסוף על תנאי זה משהו שבאפשרות המוסד לשנות, לעדכן את זה ולטפל בזה

אורי סבג:  זה מה שביקשנו מהמוסד וזה טופל

יצחק פינדרוס: אתה אומר שמתוך כ-1,000 שהוא מדבר עליהם 100 סטודנטים נמצאים בתוך זה

איתן ארתור: אני לא יודע להגיד את המספר

יצחק פינדרוס: בסדר, סדר גודל

איתן ארתור: לפעמים יש ערעור מהותי - - -     

אורי סבג: לא בשל העובדה הזאת

יצחק פינדרוס: הבנתי

יצחק פינדרוס:  תרצי להוסיף משהו?      

תרצה דרדיק: אנחנו רואים בקבוצות של הסטודנטים שאנשים עדיין מחכים הרבה מאוד זמן למענה ולא הצליחו לתפוס אתכם

תרצה דרדיק:  היו כמה ימים שהיה שיפור וענו לי אחרי 10 דקות

תרצה דרדיק:  כלומר היו כמה ימים כאלה, אבל בימים האחרונים אנשים שוב מנסים להשיג ולא מצליחים

תרצה דרדיק:  השאלה היא האם תהיה אפשרות לעשות ועדת חריגים או לתת אפשרות לאנשים שנדחים עם בעיות מאוד גדולות או בקריטריונים מסוימים, להגיש אחר כך בקשות כי אנשים לא הצליחו

יצחק פינדרוס: לא הצליחו להגיש ערעורים

תרצה דרדיק: לא הצליחו לתפוס אותם

תרצה דרדיק:  יש אנשים שמגישים ערעור והם צריכים להסביר

תרצה דרדיק:  רוב האנשים שהגישו ערעור היו צריכים גם להתקשר ולוודא שהערעור טופל

יצחק פינדרוס: אני אנסה לחדד

יצחק פינדרוס:  יש אנשים שהגישו ערעור והסטטוס שלהם זה שאין ערעור? אחרי שתיקנו את הסטטוס

תרצה דרדיק: לכאורה

תרצה דרדיק:  יש דברים שלא טופלו

יצחק פינדרוס: אנחנו מדברים כרגע על נעלם כי עד שהם לא ייתנו תשובות את לא תדעי

יצחק פינדרוס:  לכן אני שואל, האם את יודעת היום שהערעור לא נרשם כערעור

תרצה דרדיק: אני אישית יודעת על מקרה אחד שנאמר לי שיבדקו אישית

תרצה דרדיק:  אני לא מכירה הרבה מקרים, אבל אני מאמינה שיש עוד מקרים כאלה

איתן ארתור: ברשותכם, אני רוצה לחדד: אנחנו מדברים על שני דברים אבל קוראים לזה באותו שם

איתן ארתור:  אתה שואל, האם רצו להגיש ערעור ובכלל לא הוגש ערעור

איתן ארתור:  זאת השאלה של אדוני כמו שהבנתי?      

יצחק פינדרוס: לא, לא

יצחק פינדרוס:  היא אמרה משפט שנתפסתי אליו: גם מי שהגיש ערעור היה צריך להתקשר

יצחק פינדרוס:  זה אומר שיכול להיות שהערעור משום-מה לא נקלט

יצחק פינדרוס:  הוא הגיש והוא לא נקלט

יצחק פינדרוס:  זה מה ששאלתי

יצחק פינדרוס:  האם אנשים הגישו ערעור ובגלל המחסור במענה הטלפוני הוא לא נקלט?      

איתן ארתור: אני מיד אתייחס

איתן ארתור:  הדבר השני שנאמר פה זה אנשים שהגישו ערעור אבל לא יודעים האם הוא נבדק

יצחק פינדרוס: את זה נדע בעוד שלושה ימים

איתן ארתור: בדיוק

תרצה דרדיק: אני לא אהיה פה בעוד שלושה ימים

תרצה דרדיק:  אנחנו פה היום

איתן ארתור: אני אעשה סדר: כל מי שהגיש ערעור יש לו במערכת סטטוס של "ערעור בטיפול"

איתן ארתור:  לפני הישיבה איתך - - - הערעור אושר, הערעור הוגש, ואז אמרנו שזה עושה קצת - - -      

יצחק פינדרוס: היום זה "בטיפול"

איתן ארתור: שינינו את זה ל"בטיפול" כדי שאנשים יקבלו אותו סטטוס

איתן ארתור:  ברגע שנפרסם תשובות זה ישתנה לכל אחד לפי התוצאה של הערעור – הוא יקבל מכתב רשמי באזור האישי שלו

יצחק פינדרוס: מה שאמרת גם אתה וגם נציג התאחדות הסטודנטים זה לא קשור למלגות

יצחק פינדרוס:  זאת אומרת יש אנשים שהיו זכאים לפני שנה ולפני שנתיים והשנה לא היו זכאים בגלל מספר האנשים שהגישו שהיא יותר גדולה

תרצה דרדיק: זה בעצם שינוי בקריטריונים?      

אלחנן פלהיימר: גם קריטריונים וגם מספר האנשים

יצחק פינדרוס: זה לפי מספר האנשים, לא הקריטריונים

תרצה דרדיק: מה זאת אומרת, היו אנשים שלא קיבלו רק מכיוון שהיו עוד אנשים?      

יצחק פינדרוס: כן

אורי סבג: יש בסוף X כסף

יצחק פינדרוס: אז מעלים את הרף

תרצה דרדיק: אבל הם כבר חילקו חלק

תרצה דרדיק:  יכול להיות שהנתונים שלי לא הוקלדו נכון, ולכן פספסתי ונשאר רק 1,000

תרצה דרדיק:  הרי אמרתם שחילקתם כבר 90% של מלגות

תרצה דרדיק:  אז אם הייתי - - - הייתי מקבלת יותר? לא הגיוני

אורי סבג: סטודנט שקיבל בשנת הלימודים תשפ"ב לא בהכרח זכאי בשנת הלימודים העוקבת

אורי סבג:  זה נובע מכמה סיבות: ראשית, עניין התקציב שהוא פול אחד כללי - -      

יצחק פינדרוס: רגע, אני עוצר אותך פה

יצחק פינדרוס:  נגיע לשני

יצחק פינדרוס:  היא שואלת על הראשון

יצחק פינדרוס:  לצורך העניין, לפי הקריטריונים, מגיע ל-20,000 ולך יש כסף ל-15,000

יצחק פינדרוס:  איך אתה בוחר מי 5,000 הסטודנטים שיוצאים החוצה? זה מה שהיא שאלה

אורי סבג: גם בשנה הקודמת חילקנו 15 וגם השנה חילקנו 15

יצחק פינדרוס: נכון

יצחק פינדרוס:  איך אתה השנה הורדת חמישה מתוך 20 שזכאים?      

אורי סבג: לא הורדתי חמישה

אורי סבג:  איך זה הוחלט?      

יצחק פינדרוס: אתה אמרת שאתה מוגבל בתקציב

אורי סבג: מסגרת התקציב לא השתנתה

יצחק פינדרוס: נכון

יצחק פינדרוס:  לכן הורדת חמישה מתוך 20 שזכאים

אורי סבג: הרכב הקריטריונים והרכב הסטודנטים השתנה

אורי סבג:  כלומר סטודנט נבחן היום באופן יחסי

אורי סבג:  זה במשקל יחסי

יצחק פינדרוס: זה מה ששאלתי, אתה מוריד את הרף אחרי הזכאות?      

אורי סבג: לא

תרצה דרדיק: זה שינוי בקריטריונים, כך הם טיפלו בזה

אורי סבג: השינוי בקריטריונים לא נעשה אחרי שמגישים את הבקשה

יצחק פינדרוס: אני שואל את שניכם שאלה פשוטה מאוד: אתה קבעת קריטריון מסוים, ולך יש בתקציב כסף ל-15,000 סטודנטים

יצחק פינדרוס:  עומדים 15,000 בקריטריון X – מה אתה עושה? זה מה שהיא שאלה

אורי סבג: רק 15,000 מקבלים

יצחק פינדרוס: איזה 15,000? הגרלה?      

אפרת שוקרון: - - -     

יצחק פינדרוס: אבל השאלה הייתה מספיק חדה, אני רוצה גם תשובה

יצחק פינדרוס:  אם כולם יחדדו את השאלה נישאר עם השאלה

אפרת שוקרון: יש לי עוד דיוק כי יש כמה פעימות

אפרת שוקרון:  לא כולם מקבלים את מלוא המלגה

אפרת שוקרון:  יש 12,000, יש 6,000

קריאות: לא, לא

תרצה דרדיק: אבל יש קריטריונים ברורים איזה ניקוד מזכה בכל אחד

אפרת שוקרון: אני במשך השנים קיבלתי - - -     

איתן ארתור: אז זה לא רלוונטי כי - - - נראים אחרת

יצחק פינדרוס: הוא אומר שמה שקיבלת לא רלוונטי

אפרת שוקרון: יש הבדל בין להידחות לחלוטין לבין להידחות ולהגיד, אוקיי - -     

יצחק פינדרוס: אני מתנצל שאני מנהל את הוועדה

יצחק פינדרוס:  אני חושב שהשאלה הייתה ברורה

יצחק פינדרוס:  אני מנסה להבין, קודם כול, איך זה עובד

יצחק פינדרוס:  עומדים בקריטריונים 25,000 – איך אתם נותנים רק ל-15,000? מיהם 10,000 הסטודנטים שנפלטו?      

איתן ארתור: יש לנו מדרגה שאנחנו קוראים לה "תנאי סף"

איתן ארתור:  זאת אומרת מי שלא עומד בתנאי הסף בכלל לא משתתף - - -     

יצחק פינדרוס: שאלתי שאלה - - -     

איתן ארתור: 20 זה לא מספר נכון אבל אני רוכב על המספר הזה

יצחק פינדרוס: אני לקחתי את המספר כדוגמה

איתן ארתור: כל 20,000 האלה מקבלים ציון בין אפס ל-100

איתן ארתור:  הציונים האלה הם אובייקטיביים לחלוטין, זאת אומרת אם אדוני גר במקום - - - קיבלתי 87

יצחק פינדרוס: זה מובן

יצחק פינדרוס:  השאלה היא איך אתה מוציא החוצה 10,000

איתן ארתור: לאחר מכן יש לי 20,000 מסודרים לפי ניקוד

איתן ארתור:  15,000 שקל נגמרים לי בשורה מס' 15,495, שזה אדוני שקיבל 87, אני שבא מיד לאחר מכן וקיבלתי 86 לא מקבל שום דבר, נגמר הכסף

יצחק פינדרוס: הבנתי

איתן ארתור: רק כדי לסיים: אנחנו שומרים כסף לערעורים כי בעצם ייווצר מצב שאנחנו מחלקים את כל התקציב, ואז אם גברתי מערערת ומסתבר שהיא זכאית אין לי כסף

איתן ארתור:  ברגע שאני עושה את החלוקה הזאת אני בעצם קובע טבלה נורמלית

איתן ארתור:  למה הכוונה? 87 גוזר לי 5,000

איתן ארתור:  זאת אומרת אם בפעם הראשונה חישבנו לך ציון אפס וערערת וקיבלת 87 אני הולך לטבלה של השנה הזאת ואני יודע שהשנה ציון 87 נותן לנו מלגה של 5,000 שקלים – זה מה שייקבע בערעור

איתן ארתור:  בשנה הבאה זה יכול להיראות אחרת לגמרי כי הסידור יהיה אחר

יצחק פינדרוס: הבנתי

אלחנן פלהיימר: אני אגיד, יושב-ראש הוועדה, שיש המון זכאים ואין מספיק כסף

אלחנן פלהיימר:  זאת המציאות, זאת האמת

אלחנן פלהיימר:  שבע שנים הקרן נשארה באותו גובה, וכל שנה מספר הסטודנטים גדל ומספר הסוציו הולך וגדל, מספר הבקשות הולך וגדל והקרן נשארת עומדת

אלחנן פלהיימר:  אז כל שנה הבור נהייה עמוק יותר

יצחק פינדרוס: אני אענה לך כאיש אוצר: מכיוון שהות"ת הוא גוף כמעט סטטוטורי שמקבל את ההחלטות שלו לבד והוא מקבל 13 מיליארד שקל – שישבור את הראש ויתמודד

יצחק פינדרוס:  זה מה שהייתי עונה לך אם הייתי שר האוצר

יצחק פינדרוס:  אם למשרד הבריאות מתוך 24 מיליארד שקל הוסיפו מיליארד שקל או 1

יצחק פינדרוס: 2 מיליארד שקל אז לות"ת יוסיפו גם 1 מיליארד שקל, יגידו – תתמודדו

אלחנן פלהיימר: אז בשביל לדייק: לפני תקציב המדינה לנו היו סיכומים עם שר האוצר שהוא ייתן עוד כסף בתקציב המדינה ספציפית לנושא הזה

אלחנן פלהיימר:  לצערנו הרב, שבוע וחצי לפני אישור תקציב המדינה - -     

יצחק פינדרוס: אבל בסוף ות"ת יכול לקבל את ההחלטות שלו בתוך המערכת שלו

יצחק פינדרוס:  אין כמעט מי שנכנס לוועדה הזאת ולא אומר שאם האוצר ייתן לו עוד 100 מיליון הכול יהיה בסדר

יצחק פינדרוס:  גם בדיון הקודם זה קרה

אלחנן פלהיימר: אנחנו עושים המון פרויקטים עם ות"ת, וות"ת מסייעת בהמון היבטים תקציביים בפרויקטים סטודנטיאליים

אלחנן פלהיימר:  אבל בסופו של דבר יש פה מדינה ויש פה קרן שעומדת, והמדינה יכולה באופן יחסי לתקצב את הקרן הזאת

יצחק פינדרוס: לא

אלחנן פלהיימר: כן

יצחק פינדרוס: אז אני אומר לך שלא

יצחק פינדרוס:  כי בסוף ות"ת הוא גוף עצמאי

יצחק פינדרוס:  דרך אגב, כל משרד עושה את הבדיחה הזאת

יצחק פינדרוס:  הוא אומר ככה: לי יש תקציב של 24 מיליארד שקל או 37 מיליארד שקל – אתה רוצה עכשיו שאני אוסיף על רפואת שיניים? אומר משרד הבריאות למשרד האוצר – אין בעיה – תן לי עוד צ'ק של 10 מיליון שקל לרפואת שיניים

יצחק פינדרוס:  אומרים, תקשיב, אתה מנהל של משרד - - - לא, לא, אתה תביא לי עוד צ'ק של 10 מיליון

אלחנן פלהיימר: יש פה פשוט היסטוריה וסיכומים בין האוצר, ות"ת להתאחדות הסטודנטים בגלל נקודות הזיכוי במס שהופחת במהלך השנים לסטודנטים

אלחנן פלהיימר:  כל המצב הזה נבע מלכתחילה כשנכנסנו למשאים ומתנים עם משרד האוצר לאורך ההיסטוריה, ובגינם קיבלנו X, Y, Z, כשהרבה מהכספים הגיעו דרך ות"ת

אלחנן פלהיימר:  חלק מהסיכומים היו שהתקציב יוגדל ספציפית בקרן הסיוע בעקבות אותו משא ומתן שמתנהל

אלחנן פלהיימר:  זה חריג ממה שאתה מתאר שממשרד ממשלתי בא ומתקצב או גוף סטטוטורי מהסוג הזה

אלחנן פלהיימר:  יש משא ומתן שמתנהל בין התאחדות הסטודנטים לבין משרד האוצר על טיוב של כספים לפרויקטים X, Y, Z, וחלק מהמשא ומתן היה גם הגדלה של הקרן הספציפית הזאת

אלחנן פלהיימר:  כשנאבקנו על הכנסה של מוסדות החינוך לקרן הסיוע שרת החינוך יפעת שאשא-ביטון הצליחה להביא עוד 15 מיליון שקלים לטובת ההגדלה של הקרן

אלחנן פלהיימר:  אם היה רצון מצד משרד האוצר ושר האוצר בצלאל סמוטריץ' לעמוד בסיכום, כי כבר היו סיכומים על ההגדלה של הקרן, אז הקרן הייתה מוגדלת

אלחנן פלהיימר:  זהו, זה הכול

יצחק פינדרוס: בבקשה

שיינדי סדובסקי: אני רוצה להעיר עוד משהו לגבי מיטוב לשנה הבאה – תנו אפשרות לשנות משהו

שיינדי סדובסקי:  אתה מעלה פעם ראשונה ואתה תופס שיש לך טעות ואין לך לתקן את זה

שיינדי סדובסקי:  למשל, התביעה שלי נדחתה כבר לפני מאי וניסיתי להבין למה עד שהגעתי לנציגים והיא אמרה לי שזה בגלל שאני סטודנטית על תנאי

שיינדי סדובסקי:  כשהעליתי את הערעור הוא לא עלה לי נכון ואין לי איך לתקן את זה

שיינדי סדובסקי:  שלחתי להם מייל, וכמובן, לא נעניתי בשום תגובה, ושוב – שלוש שעות המתנתי לשיחה, ואז הנציגה אמרה לי שהיא תשנה את זה כדי שאגיש ערעור חדש, ושבעוד כמה ימים אראה שיש ערעור חדש ואז אגיש ערעור חדש

שיינדי סדובסקי:  עד היום זה לא שונה ולא הצלחתי להעלות ערעור חדש

שיינדי סדובסקי:  כל הדברים האלה – תנו להיות גמישים עם הערעור, שאראה איזה מסמכים העליתי ואני עצמיי אבדוק שזה נכון, ונאמר אחרי שלושה-ארבעה ימים סטודנטים יוכלו לראות את המסמכים שהם העלו לפני שזה מגיע ואז זה נשלח ואז זה שוב ערעור

שיינדי סדובסקי:  יש דברים שהסטודנטים עצמם יכולים לבדוק שוב ולתקן

איתן ארתור: את מעלה שתי נקודות: אחת, האם הערעור שלך נפתח וקיבלת הזדמנות לערער אחרי שביקשת ביטול; הנקודה השנייה שנקרא לה מדיניות זה עניין פתיחת המסמכים לאחר הגשתם – זה משהו שהוא לא אפשרי מבחינתנו

איתן ארתור:  כלומר כל עוד את לא מגישה את יכולה לבדוק איזה מסמכים את רוצה להעלות, והמערכת גם בנויה כך שאת יכולה להעלות ולצאת בלי להגיש את זה – לחזור, לערוך, להוריד ולהוסיף

איתן ארתור:  אבל מרגע שאת לוחצת על הגשה וזה מגיע אלינו אנחנו מתחילים לעבוד על זה

איתן ארתור:  אנחנו בדקנו וראינו שהמסמך שהעלית תקין, יומיים לאחר מכן את מורידה את המסמך הזה ומעלה לשם תמונת נוף

איתן ארתור:  על הדבר הזה את כבר קיבלת "תקין" וזה רץ ועל זה מתקבל כסף

איתן ארתור:  אי אפשר לעשות את זה

איתן ארתור:  מרגע שאת מגישה לי מסמך ואנחנו מתחילים לבדוק אותו או שבאופן יזום נחזיר לך לתיקון ואז כמובן תפתחי ותתקני; אבל אם אנחנו לא מחזירים לך את זה - -     

יצחק פינדרוס: אבל יש פה משהו אחד שהיא מעלה פה שצריך למצוא לו פתרון טכני – שהיא תוכל להוסיף מסמך

יצחק פינדרוס:  לצורך העניין, אם היא מגלה שאחד המסמכים לא נשלח

איתן ארתור: רואים במערכת שהוא נטען

יצחק פינדרוס: שיוכלו להוריד מסמך – אני מסכים איתך

יצחק פינדרוס:  אבל להוסיף מסמך – שייכתב שישים את זה בתאריך

יצחק פינדרוס:  אם כבר טופל, טופל

איתן ארתור: אבל זה לא הוגן

איתן ארתור:  כי אם פתחתי את ההרשמה ובבת-אחת הגישו לי 2,000 אנשים

איתן ארתור:  מן הסתם, אני לא מטפל בכולם באותו יום

איתן ארתור:  אז אתה היית הראשון שבדקתי ולא קיבלת את הזכות הזאת וננעלת ישר, ומישהו אחר שהוא מס' 2,000 נבדק אחרי שבועיים והיו לו שבועיים לתקן

איתן ארתור:  אז לך לא הייתה בכלל הזדמנות להוסיף מסמכים, ולמישהו אחר היו שבועיים להוסיף מסמכים

איתן ארתור:  זה לא הוגן

יצחק פינדרוס: קח את המקרה שלה כמקרה בוחן

יצחק פינדרוס:  היא הרימה טלפון למרכזייה ואמרו לה, את צודקת, אבל חסר לך מסמך ואין לה דרך להוסיף אותו

איתן ארתור: זה מצריך בדיקה

איתן ארתור:  השנה בגלל שהתוכנה חדשה והנהלים לא היו לגמרי ברורים - -      

יצחק פינדרוס: על זה היא מדברת – שתהיה דרך בשנה הבאה להתמודד עם זה

יצחק פינדרוס:  מייל שהיא יכולה לשלוח דרכו את המסמך הנוסף שבו היא אומרת – ביקשתם ממני מסמך נוסף – הנה, הגעתי אליכם

איתן ארתור: אנחנו מדברים על שני דברים

איתן ארתור:  כשאני מדבר על המקרה שאת מעלה, אם זה נפתח או לא נפתח – זה ראוי לבדיקה ולטיפול ויכול להיות שגם להחרגה אם כן

איתן ארתור:  אבל אם אנחנו קופצים לשנה הבאה כשהמערכת כבר לא חדשה ויש לנו נהלים ידועים – מי שיגיש ערעור נגיד מראש, שים לב איך אתה מגיש ותקרא כל מה שכתוב שם

איתן ארתור:  דרך אגב, גם היום – הדרך להגשת ערעור נכונה רשומה ורשום שאם יש לך מסמך, תבחר באופציה הזאת; אם אין לך מסמך – תבחר באופציה הזאת

איתן ארתור:  בשנה הבאה כשאנשים יגישו ערעורים לא נכון לא נוכל לבטל אותם כי אחרת לא נסיים את הבדיקות

יצחק פינדרוס: אני רק מבקש – שאלה נוספת ששאלה תרצה: כשאתם השארתם כסף לערעורים, להערכתכם, אם כ-1,000 ערעורים יתקבלו זה ישאיר אותם בסטטוס של אלה שקיבלו באותו זמן? כמה אחוז מהכסף זה יהיה?      

איתן ארתור: אני לא בטוח אם אני לגמרי מבין

יצחק פינדרוס: אני אסביר

יצחק פינדרוס:  אם אתה רוצה להגיע ל-15,000 שקל, כמו שאמרת קודם, השארתם כסף ל-1,000 ערעורים של 15,000 שקל באופן מדורג?      

איתן ארתור:  התשובה היא כן

יצחק פינדרוס: אז זאת התשובה אלייך

יצחק פינדרוס:  שאלת אם זה ירד, והם אומרים שעל-פניו במזל זה לא קרה

איתן ארתור: לא מזל, חישובים

יצחק פינדרוס: לא, אתם לא ידעתם כמה ערעורים יתקבלו

איתן ארתור: - - - להעריך

איתן ארתור:  הציון האמיתי 37 – זה הציון שהשנה משלם מלגה

איתן ארתור:  זאת אומרת 36 כבר לא משלם שום דבר, ו-37 משלם 5,000 שקל

איתן ארתור:  אם עכשיו את מגיעה ל-37 אנחנו מחויבים לתת לך את 5,000 השקלים האלה

איתן ארתור:  את בעצם להולכת לטבלה המנורמלת ומשם אנחנו צריכים לשלם את המלגה

איתן ארתור:  לא יכול להיווצר מצב  - - -     

יצחק פינדרוס: יכול להיווצר כי אין לך כסף

איתן ארתור: אני אומר שוב – אנחנו עושים את החישובים שלנו, אבל לצורך העניין אם קיבלת 37 אין חשיבות אם קיבלת את זה בפעימה הראשונה או שקיבלת את זה אחרי הערעור

יצחק פינדרוס: הבנתי

יצחק פינדרוס:  אז זאת תשובה גם לשאלה שלך

אפרת שוקרון: אני אפרת שוקרון מארגון "נבחרות"

אפרת שוקרון:  לאור מה שאתם מציגים כאן עכשיו משהו קצת מוזר כי ברגע שנפתחה המלגה לרישום בערך בינואר, לדעתי, אני מיד נרשמתי

אפרת שוקרון:  מכל השיחה הזאת יוצא שכשאני נחשפת לזה שאפשר להגיש בקשה למלגה עדיף לי לשמור על שתיקה ולא לספר לאף אחד כדי שלא יגישו עוד

אפרת שוקרון:  אני העליתי לעמוד האינסטגרם שלי הודעה שיש אפשרות להגיש מלגה ועודדתי אנשים להגיש

אפרת שוקרון:  מה שאני שומעת כאן עכשיו זה שכל אחד יהיה אגואיסט - -     

יצחק פינדרוס: נכון

יצחק פינדרוס:  ככה עובדת כל מערכת במדינת ישראל

יצחק פינדרוס:  ככה זה עובד גם בבית

יצחק פינדרוס:  כששני ילדים יודעים שקנו לאחד אופניים אז אבא חושב פעמיים אם הוא קונה שני זוגות אופניים או אופניים וחצי או שני חצאי אופניים

יצחק פינדרוס:  ככה זה עובד

אפרת שוקרון: זה לא הגיוני פשוט

יצחק פינדרוס: זה במבוא לכלכלה – ככה עובדת כל כלכלה בעולם

אפרת שוקרון: אז כדאי שתדע שזה מאוד - - -     

יצחק פינדרוס: אני אומר לך שככה עובדת כלכלה: גם בבית, גם במוסד ציבורי, גם בעירייה

יצחק פינדרוס:  אם אני מנהל מוסד כשאני חושב להעלות שכר אני עושה חשבון כי אם עוד מישהו יידע שהעליתי שכר לעובד מסוים המשמעות היא שאצטרך להעלות שכר לכל העובדים

יצחק פינדרוס:  תדעי לך סוד קטן: זה עובד ככה בכל מערכת כלכלית, זה במבוא הראשון לכלכלה

יצחק פינדרוס:  זה לפני המכינה

יצחק פינדרוס:  קחי את זה בחשבון

אלחנן פלהיימר: עוד לפני מלגה יש לך גם מכסות - - -     

אפרת שוקרון: ברור

אפרת שוקרון:  אבל זה גורם לכולנו להיות מאוד אינדיבידואלים ולדאוג כל אחד ממש לעצמו

יצחק פינדרוס: אני אגיד לך סוד – אני מודע לזה מאז היותי ילד ובינתיים נשארתי לא אינדיבידואלי

יצחק פינדרוס:  זה החיים

יצחק פינדרוס:  יש עוגה שאוכלים לבד, ויש עוגה שאוכלים עם חברים

יצחק פינדרוס:  ככה זה עובד

אפרת שוקרון: זה עצוב מאוד

יצחק פינדרוס: לא עצוב – ככה העולם עובד מאז בריאת העולם

יצחק פינדרוס:  זה לא השתנה

יצחק פינדרוס:  זה משהו שעובד כבר 5,783 שנה בדיוק באותה צורה

יצחק פינדרוס:  קין והבל אפילו הרגו זה את זה על זה

יצחק פינדרוס:  לא השתנה כלום

יצחק פינדרוס:  אני ממליץ לך גם בשנה הבאה להעלות את זה ולספר לכולם גם אם זה המצב

יצחק פינדרוס:  תאמיני לי שלא מפסידים מזה

אפרת שוקרון: זה בטוח

אפרת שוקרון:  זה יעלה, כבר עכשיו זה יעלה

אפרת שוקרון: אני רוצה להתייחס דווקא לנשים חרדיות

אפרת שוקרון:  רובנו דור ראשון באקדמיה

אפרת שוקרון:  יש חסמים לנשים חרדיות

אפרת שוקרון:  אין עידוד לדבר הזה

אפרת שוקרון:  נשים מתחתנות בגיל מאוד צעיר ומביאות ילדים, והפנייה לאקדמיה היא כשהן כבר עובדות

אפרת שוקרון:  אנחנו יודעים שיש הרבה תכניות לעידוד חרדים להשתלבות באקדמיה ובתעסוקה ויש מלגות לדברים האלה, כמו קרן טורונטו

אפרת שוקרון:  לנשים חרדיות אין כי נשים חרדיות הן כבר בשוק התעסוקה מבחינתנו

אפרת שוקרון:  אף אחד לא שם לב שאם את לא עובדת בהייטק התלוש שלך הוא שכר מינימום ואולי קצת יותר

אפרת שוקרון:  החסם הכלכלי הוא מאוד משמעותי

אפרת שוקרון:  אני מאמינה שהוא משמעותי לכלל הסטודנטים

יצחק פינדרוס: אבל הם לא הכתובת

אפרת שוקרון: אולי באמת צריך להוסיף - - -     

יצחק פינדרוס: המדינה לא רוצה לעשות את זה מסיבותיה, היא רוצה רק גברים

יצחק פינדרוס:  אני יודע

אפרת שוקרון: פה היה שינוי בקריטריונים: בשנה שעברה התייחסו למספר הנפשות במשפחה והשנה לא

אפרת שוקרון:  כלומר יש לי שישה ילדים ולא קיבלתי על זה ניקוד

קריאות: לא, לא

יצחק פינדרוס: מה זאת אומרת "אחרת"? תנסה להסביר לנו

אורי סבג: בשנה הקודמת היה קריטריון של מספר הילדים ולא בחנו את ההכנסה

אורי סבג:  השנה כמו שתיארתי בישיבה הקודמת אנחנו - - -     

יצחק פינדרוס: מספר הילדים ביחס להכנסה

יצחק פינדרוס:  אבל זה לא אמור לשנות

תרצה דרדיק: אבל לא לקחו את כל הילדים

יצחק פינדרוס: למה לא את כל הילדים?      

תרצה דרדיק: לקחו את ההכנסה וחילקו - - - אנחנו, למשל, שמונה נפשות במשפחה והם נתנו לי 5

תרצה דרדיק: 2

תרצה דרדיק:  כנראה, הילד האחרון אוכל פחות, אולי הוא לא הולך למעון, אולי הוא לא משלם שכר לימוד

תרצה דרדיק:  אני לא יודעת איך זה בדיוק הולך בבתי ספר אחרים

תרצה דרדיק:  אצלנו כולם משלמים

תרצה דרדיק:  הם נתנו למבחן ההכנסה 40% ולא התייחסו למצב משפחתי

תרצה דרדיק:  כלומר על נכות נתנו עוד נקודות, אבל על משפחה מרובת ילדים לא נתנו ניקוד על עצם המצב המשפחתי

תרצה דרדיק:  כלומר על המצב המשפחתי אני מקבלת אפס

אפרת שוקרון: היה עוד קריטריון מאוד משמעותי שהוכנס השנה – מבחן ההכנסה של ההורים

אפרת שוקרון:  למשל, אני נשואה ויש לי - -     

יצחק פינדרוס: על זה דיברנו גם בפעם הקודמת: אם זה משק בית נפרד ניתקנו ודיברנו על זה גם בתחילת הישיבה

אפרת שוקרון: בסדר

אורי סבג: שוב לגבי מספר הנפשות  קריטריון הכנסה לנפש זה מדד שלקחנו מביטוח לאומי

אורי סבג:  ככל שעולה מספר הנפשות ניתן משקל - - -     

יצחק פינדרוס: - - -     

אורי סבג: אפשר להתווכח על זה - -     

יצחק פינדרוס: גפני נמצא בוויכוח הזה והדיונים בוועדת כספי נמשכים כבר עשור

יצחק פינדרוס:  דרך אגב, גם ויכוח על הנושא של תעסוקת נשים חרדיות במדינת ישראל – זה עניין לא מעודד בלשון המעטה

יצחק פינדרוס:  אני עוסק בזה כבר 15 שנים

יצחק פינדרוס:  את הבעיה הזאת אנחנו מכירים

תרצה דרדיק: לגמרי

תרצה דרדיק:  אין לנו שום מידע

יצחק פינדרוס: מבחינת מדינת ישראל זה לא אתגר כי האתגר הוא רק גברים חרדים כי רק הם בכולל, אז למי זה מפריע?      

אפרת שוקרון: אבל השכר שלנו נמוך משמעותית

יצחק פינדרוס: השכר הוא משמעותית נמוך מכל מיני סיבות

יצחק פינדרוס:  אבל לא נפתור את זה כאן היום

יצחק פינדרוס:       כרגע זה לוט בערפל אף על פי שכינסתי את הדיון היום ב-31 ביולי וקיוויתי שנדע

יצחק פינדרוס:  אתם אומרים ש-1,000 התקבלו

איתן ארתור: לפחות

יצחק פינדרוס: אתם אומרים שאתם עומדים בסדר גודל של התקציב

יצחק פינדרוס:  כדאי שנעשה לקראת דצמבר ישיבת בדיקה איפה אנחנו נמצאים בהיערכות

יצחק פינדרוס:  אני אשמח שתבואו עם ההערות שלכם כדי שנראה איפה אנחנו נמצאים בהיערכות

יצחק פינדרוס:  אני רוצה לסיים אבל אני אתן לכם בקצרה

צופיה קלה: גם אני סטודנטית

צופיה קלה:  סטודנטית רבים פנו אליי בגלל השלמת מסמכים שהם לא הצליחו להעלות בשלב הערעורים

צופיה קלה:  הם ניסו לפנות למרכז – ושוב, גם אז לא ענו להם לשיחות; וגם הטעיית סטודנטים – אמרו לסטודנטים להעלות מסמך מסוים, הסטודנטים לא בדיוק הבינו – העלו את המסמך שאמרו להם ואז ראו שהמסמך לא תקין ולא ניתנה שוב אופציה לתקן את המסמך בפעם השלישית

צופיה קלה:  הייתה הטעיה מטעם המוקדנים

צופיה קלה:  כמו כן סטודנטים לא הבינו בדיוק איזה מסמך צריך להעלות וגם היה שלב של 12 יום בלבד שהיה פתוח, וזה נפל לפעמים על פסח

צופיה קלה:  לסטודנטים רבים זה נפל בין הכיסאות כי הם לא ידעו איזה מסמך להעלות

איתן ארתור: - - - זה לא ערעור - - - אנחנו מערבבים

איתן ארתור:  אפשר להתייחס?      

יצחק פינדרוס: כן

איתן ארתור: מה שקורה זה שיש שלוש נקודות שבהן אפשר להזין מסמכים למערכת

איתן ארתור:  פעם ראשונה כשאתה פותח לעצמך איזור אישי אתה מגיש מסתמכים

איתן ארתור:  זאת הבדיקה הראשונה שאנחנו עושים – אנחנו רואים שהעלית תמונה של נוף ולא תעודת זהות ואנחנו מחזירים לך את זה לערעור

איתן ארתור:  אכן, היו לנו מספר לא מוגבל של בקשות שזה חזר, ובדיעבד הבנו ש-10 ימים שזה חזר לתיקון נפלו בדיוק על פסח

איתן ארתור:  כלומר שלחנו את זה צמוד לליל הסדר ועשרה ימים הסתיימו במהלך פסח

איתן ארתור:  באמת, משרדי הממשלה לא היו פתוחים, מוסדות הלימוד לא היו פתוחים – הגיוני שבן אדם לא יכול לתקן דברים שקשורים לזה

איתן ארתור:  למשל, תעודת זהות פרטית זה דבר שאפשר לצלם גם בפסח, זה לא בעיה

איתן ארתור:  לקחנו על זה אחריות בשני אופנים: א', החזרנו באופן יזום שוב את הבקשות לתיקון שני – דבר שהוא לא - - - אבל מבחינתנו בפסח זה לא נחשב תיקון

איתן ארתור:  אז החזרנו את זה שוב

איתן ארתור:  אבל יכול להיות שנפלה טעות ולא החזרנו למישהו את הבקשה – זה מקרה שמצדיק בערעור קבלה של המסמכים

איתן ארתור:  אם החזרנו את הבקשה לתיקון ולא תיקנת – זאת אומרת פעם ראשונה העלית לא נכון וכתבנו לך: שים לב שאנחנו צריכים ספח פתוח, ושוב אתה מגיש עם תמונה של נוף, בערעור – גם אם תעלה ספח פתוח – זה כבר לא יהיה רלוונטי

איתן ארתור:  כי בעצם האפשרות לתיקון ניתנה, היא לא מומשה

איתן ארתור:  במסגרת הערעור גם אם תעלה ערעור כזה או אחר, בנקודה הזאת הערעור יידחה בלאו הכי, לא משנה מה

איתן ארתור:  אלא אם כן זה באמת פסח ואנחנו רואים שלא החזרנו את זה כמו שצריך

צופיה קלה: אוקיי

צופיה קלה:  יש קטע של הטעיית סטודנטים: או שסטודנט ניסה להשיג אתכם בטלפון ולא הצליח אז הוא גם לא יודע גם איזה מסמך להעלות

איתן ארתור: זה רשום במערכת

איתן ארתור:  זה רשום פעמיים – גם בהחזרה וגם בערעור

צופיה קלה: אתמול דיברתי עם סטודנטית שהיה כתוב לה משהו ממש לא ברור במייל

צופיה קלה:  אני לא יודעת איזו מילה בדיוק, אבל היא ניסתה לתפוס אתכם במענה הטלפוני והיא לא הצליחה, וכבר הסתיים מועד הערעורים

יצחק פינדרוס: לכן הם האריכו את מועד הערעורים

יצחק פינדרוס:  הייתה סיבה להארכה

איתן ארתור: כל סוג של מסמך שיכול להיות במלגה הזאת מפורסם גם היום

איתן ארתור:  זאת אומרת גם היום מי שירצה, לא משנה באיזה - - - ייכנס לאזור האישי ויראה את רשימת המסמכים גם הפרטיקולרית שלו – זאת אומרת מה הוא צריך באופן אישי

איתן ארתור:  אבל למייל הזה מצורף קובץ PDF עם כל המסמכים, לרבות איזה שנים, איפה ניתן להשיג

איתן ארתור:  אז גם אם לא הצלחתם להשיג אותנו בטלפון, וכמו שיוסי אמר, אנחנו יודעים שעם הטלפונים לא היה פשוט השנה, רשימת המסמכים הייתה ידועה מ-23 בינואר שאז נפתחה ההרשמה

איתן ארתור:  פשוט היה צריך להיכנס ולקרוא את הרשימה הזאת

איתן ארתור:  אז אולי משהו לא היה ברור במייל שנשלח אבל ברשימת המסמכים הדברים מבוארים ברמה שלדעתי לא ניתן לבאר את זה יותר ממה שכבר רשום

אלחנן פלהיימר: בסוף ניתנת אפשרות שנייה לתקן

אלחנן פלהיימר:  בסוף יש פה גם אחריות אישית של הסטודנטים לוודא לפני שהם מגישים את הבקשה

צופיה קלה: אבל אי אפשר לתפוס אתכם במענה הטלפוני

יצחק פינדרוס: היית בדיון הקודם?      

אלחנן פלהיימר: לא הייתי

יצחק פינדרוס: אז בדיון הקודם עלו בעיות לגבי המערכת שהייתה חדשה והיו הרבה בעיות

צופיה קלה: הבעיות עדיין ממשיכות

אלחנן פלהיימר: זאת הייתה שנה ראשונה של מערכת - - -     

אורי סבג: בדיוק מהסיבות הללו גם אחרי פסח וגם - - -     

יצחק פינדרוס: הערעורים שהתקבלו באופן יחסי באחוזים זה יותר משנה רגילה או פחות?      

אורי סבג: זה סדרי גודל דומים

אפרת שוקרון: הבנו שצריך קצת מזל בדבר הזה אבל יש גם טעויות אנוש שלכם

אפרת שוקרון:  אני אספר על עצמי: הגשתי את תלושי השכר של בן זוגי, והוא עבר עבודה באמצע השנה

איתן ארתור: באיזו שנה?      

אפרת שוקרון: בשנה שביקשו, ב-2021, לדעתי

אפרת שוקרון:  בעצם התייחסתם כאילו הוא מקבל משכורת כפולה כל חודש במקום להבין שהוא עבד כמה חודשים במקום אחד ואז הוא עבד במקום אחר וזה לא כפול

אפרת שוקרון:  זאת אומרת זאת טעות שלכם

איתן ארתור: זה לא טעות שלנו כי אם הוא עבר מקום עבודה אז יש לו שני טופסי 106

אפרת שוקרון: בוודאי, והגשתי שני טופסי 106

איתן ארתור: אוקיי

איתן ארתור:  זאת טעות שבאמת יכולה לקרות ואם אנחנו עשינו טעות, זאת אחת הסיבות שיש ערעור

איתן ארתור:  הרי ערעור את יכולה להגיש משתי סיבות: אחת זה טעות בהקלדת נתונים שזה גם מה שקרה לך, אם אני זוכר נכון, עם מספר הנפשות שהוקלד לא נכון; ושנית, מסמך שלא הוגש ורלוונטי להגיש אותו אז

תרצה דרדיק: אבל החישוב לא היה נכון

תרצה דרדיק:  הם לקחו 106 לחלק למספר חודשים + 106 לחלק למספר חודשים, במקום לקחת - - - ולחלק ל-12

איתן ארתור: אין בעיה, אז תכתבי לנו את זה בערעור

איתן ארתור:  אני מבין

תרצה דרדיק: אני התקשרתי בקשר למשהו אחר

תרצה דרדיק:  שם הייתה טעות, אני אדבר איתך על זה

אפרת שוקרון: קודם כול, הגשתי את הערעור מיד

אפרת שוקרון:  מיד שמתי לב מה הבעיה והגשתי

אפרת שוקרון:  אם ערעור עבר והכסף נגמר – מה קורה עם זה?      

יצחק פינדרוס: הוא אמר שהם שמרו כסף לערעורים

איתן ארתור: עניתי על זה

יצחק פינדרוס: כבר שאלתי אותו והוא אמר שבמקרה לאותם 1,000 ערעורים יש כסף

אפרת שוקרון: הייתה שם טעות - - - ערעורים שהוגשו

יצחק פינדרוס: הוא אמר שאותם 1,000 ערעורים שאמורים להתקבל עומדים במסגרת התקציב שלו

אורי סבג: אנחנו גם למודי ניסיון משנים קודמות

יצחק פינדרוס: ההתלבטות שלנו הייתה האם השנה זה האם השנה תהיה לזה משמעות אחרת

יצחק פינדרוס:  התשובה שלכם היא לא

יצחק פינדרוס:       תודה רבה

יצחק פינדרוס:  אנחנו נקבע נוספת לקראת דצמבר, כפי שאמרתי

יצחק פינדרוס:  ז'נה, אנחנו סומכים עלייך אפילו כשאתי לא פה

יצחק פינדרוס:  קשה לנו בלי אתי אבל אנחנו סומכים עלייך, זה לא משהו נגדך

איתן ארתור: אחת השאלות ששאלתי כשנכנסתי הייתה "איפה אתי"

יצחק פינדרוס: כן

יצחק פינדרוס:  בסדר גמור

יצחק פינדרוס:       אנחנו נעשה ישיבה נוספת כדי לראות איפה אנחנו נמצאים לקראת השנה הבאה

קריאה: - - -     

יצחק פינדרוס: האם אמרו שזה משרד החינוך

יצחק פינדרוס:  יש חיים ביטון במשרד החינוך

יצחק פינדרוס:  דבר איתו שיעביר עוד 15,000 שקל

קריאה: הלוואי

אברהם בצלאל: שישמעו אתכם מבקשים

יצחק פינדרוס: הם ביקשו

יצחק פינדרוס:  זה היה הדיון

יצחק פינדרוס:  אנחנו נקיים ישיבה נוספת לגבי ההיערכות

יצחק פינדרוס:  תודה רבה, הישיבה נעולה